བོད་རིགས་ན་གཞོན་གླུ་མ་བསོད་ནམས་དབྱངས་ཅན་གྱི་ཆེད་བསྒྲིགས་བརྙན་འཁོར་གསར་པརྨི་ལམ་རྨི་བའི་ཟླ་བཞེས་པ་ཉེ་ལམ་སྒྲིག་སྦྱོར་བྱས་ཚར་བ་དང་།སི་ཁྲོན་སྒྲ་བརྙན་པར་སྐྲུན་ཁང་གིས་པར་དུ་བསྐྲུན་ནས་འགྲེམ་སྤེལ་བྱས།གླུ་མ་བསོད་ནམས་དབྱངས་ཅན་གྱི་ཕ་ཡུལ་ནི་སི་ཁྲོན་རྔ་བ་བོད་རིགས་རང་སྐྱོང་ཁུལ་བཙན་ལྷ་རྫོང་ཡིན་ལ།ཁོ་མོར་ད་ལྟའི་བར་ནང་དོན་དང་རིམ་པ་མི་འདྲ་བའི་བྱ་དགའ་དང་མཚན་སྙན་མང་པོ་ཞིག་ཐོབ་ཡོད་དེ།སི་ཁྲོན་ཞིང་ཆེན་གྱི་མིང་རྟགས་བཀོད་པའི་གླུ་བ་གླུ་མའི་འགྲན་སྡུར་ཁྲོད་བྱ་དགའ་ཨང་དང་པོ་ཐོབ་མྱོང་བ་དང་།སི་ཁྲོན་ཞིང་ཆེན་གྱིས་ཞང་ཀང་མེས་རྒྱལ་གྱི་པང་དུ་ལོག་པར་བསུ་བ་བྱེད་པའི་ན་གཞོན་གླུ་བའི་འགྲན་སྡུར་ཁྲོད་ཕུལ་དུ་བྱུང་བའི་གླུ་བ་བཅུའི་མཚན་སྙན་གནང་།སི་ཁྲོན་ཞིང་ཆེན་གྱིས་བསྒྲུབས་པའི་དམངས་ཁྲོད་གླུ་བའི་འགྲན་སྡུར་སྐབས་དང་པོའི་སྟེང་བྱ་དགའ་ཨང་གཉིས་པ་ཐོབ།གཞན་ཀྲུང་དབྱང་བརྙན་འཕྲིན་ཁང་གིས་བསྒྲུབས་པའི་ནུབ་བརྒྱུད་དམངས་གླུ་འགྲན་སྡུར་སྐབས་དང་པོའི་སྟེང་དངུལ་གྱི་རྟགས་མ་ཐོབ་པ་དང་།རྔ་བ་ཁུལ་གྱིས་བསྡུས་པའི་མཐོ་སྒང་སྒྱུ་རྩལ་དུས་ཆེན་གྱི་གླུ་གཞས་འགྲན་སྡུར་ཁྲོད་གསེར་གྱི་རྟགས་མའི་བྱ་དགའ་ཐོབ་པ་རེད།